钦定古今图书集成/明伦汇编/氏族典/第137卷 > 《四川总志》 > 文宾
## 钦定古今图书集成/明伦汇编/氏族典/第137卷 > 《四川总志》 > 文宾

按《尚友录》：宾，汉太丘乡人，卖草履为业。数取妪，数十
年辄弃之。后时故妪寿老，年九十馀，续见宾年更壮。
他时妪拜宾涕泣，宾谢曰：“不宜。至正月朝，倘能会乡
亭西社中耶？”妪老，夜从儿孙行十馀里，坐社中待之。
须臾宾到，大惊曰：“汝好道耶？知汝尔，前不去汝也。”教
令服菊花、地肤、桑上寄生、松子，取以益气。妪亦更壮，
复百馀年尚见云。